rejauldu/bengali-wikipedia huggingface dataset:
ব্যবহার  Infobox for identifiers (ISBN, ORCID, etc)   খালি   <nowiki> {{Infobox identifier | name          =  | image         =  | image_size    =  | image_caption =  | image_alt     =  | full_name     =  | acronym       =  | number        =  | start_date    = <!-- {{Start date|YYYY|MM|DD|df=y}} --> | organisation  =  | digits        =  | check_digit   =  | example       =  | website       = <!-- {{URL|example.org}} --> }} </nowiki>   পরামিতি    name  Defaults to PAGENAME  image  Logo or other image  image_caption  Caption  image_size  If required  image_alt  see WP:ALT  subject  What does the identifier identify? e.g. people, books.  full_name  If  uses acronym  acronym  If  uses full name  number  Number issued - should be cited in body of article  start_date  Use   organisation  Managing organisation  digits  Number of digits (or "Variable")  check_digit  Type of Check digit, if used  example  An example  website  Use    উদাহরণ    Name is acronym   <nowiki> {{Infobox identifier | name = ORCID | full_name = Open Researcher and Contributor ID | start_date = {{Start date|2012|10|16|df=y}} | number = > 700,000 | organisation =  | digits = 16 | check_digit = MOD 11-2 | example = <nowiki>http://orcid.org/0000-0001-5882-6823</nowiki> | website = {{URL|orcid.org}} }} </nowiki>   Name is full   <nowiki> {{Infobox identifier | name          = International Standard Book Number | image         = EAN-13-ISBN-13.svg | image_caption = A 13-digit ISBN, 978-3-16-148410-0, as represented by an [[International Article Number (EAN)|EAN-13 bar code]] | acronym       = ISBN | start_date    = {{Start date | 1970}} | organisation  = International ISBN Agency | digits        = 13 (formerly 10) | check_digit   = Weighted sum | example       = 978-3-16-148410-0 | website       = {{URL|www.isbn-international.org}} }} </nowiki>   আরও দেখুন
মোহাম্মদ আবদুল হাকিম (জন্ম: ১৯৪৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ২৭-০২-২০১২   জন্ম ও শিক্ষাজীবন  মো. আবদুল হাকিমের জন্ম চাঁদপুর জেলার ফরিদগঞ্জ উপজেলার মদনেরগাঁও গ্রামে। তার বাবার নাম সোনা মিয়া পাটোয়ারী এবং মায়ের নাম সাহানারা বেগম। তার স্ত্রীর নাম মনোয়ারা বেগম। তাদের এক ছেলে তিন মেয়ে।    কর্মজীবন  মো. আবদুল হাকিম পাকিস্তান নৌবাহিনীতে চাকরি করতেন। কর্মরত ছিলেন পশ্চিম পাকিস্তানে । ১৯৭১ সালের ফেব্রুয়ারি-মার্চে ছুটিতে বাড়িতে ছিলেন। ছুটি শেষ হলে কর্মস্থলে যাওয়ার জন্য ঢাকা বিমানবন্দরে এসেও শেষ পর্যন্ত আর যোগ দিতে যাননি। বিমানবন্দর থেকে পালিয়ে মুক্তিযুদ্ধ শুরু হলে যুদ্ধে যোগ দেন। ভারতে যাওয়ার পর তাকে মুক্তিবাহিনীর নৌকমান্ডো দলে অন্তর্ভুক্ত করা হয়। বেশ কয়েকটি অপারেশনে তিনি অংশ নেন।   মুক্তিযুদ্ধে ভূমিকা  ১৯৭১ সালের ৩০ অক্টোবর চাঁদপুর নৌবন্দরের অদূরে অবস্থিত ডাকাতিয়া নদীর লন্ডন ঘাটে আমেরিকার পতাকাবাহী জাহাজ এমভি লোরেন নোঙর করেছিল। তাতে ছিল পাকিস্তান সেনাবাহিনীর জন্য খাদ্য ও সমরাস্ত্র। মুক্তিবাহিনীর একদল নৌকমান্ডো ওই সময় অবস্থান করছিলেন চাঁদপুরে। তারা খবর পাওয়ামাত্র ওই জাহাজে হামলা চালানোর সিদ্ধান্ত নেন একদল মুক্তিযোদ্ধা। নৌকমান্ডো মো. আবদুল হাকিমসহ তারা ছিলেন ১৫-১৬ জন। তারা লিমপেট মাইনসহ ওই রাতেই লন্ডন ঘাটের অপর পাড়ে ডব্লিউ রহমান জুটমিলের পাশে অবস্থান নেন। ওই সময় বন্দর এলাকায় পাকিস্তান সেনাবাহিনীর নিরাপত্তাব্যবস্থা অত্যন্ত জোরদার ছিল এবং রাতে বন্দরে সার্বক্ষণিক সার্চলাইটের আলো জ্বেলে রাখা হতো। বন্দরে থাকা জাহাজের আলোও জ্বালানো থাকত। নদীতে ছিল গানবোটের অনবরত টহল। রাতের অন্ধকারে নদীতে নেমে পড়লেন মো. আবদুল হাকিম ও তার দুই সহযোদ্ধা। তাদের বুকে গামছা দিয়ে বাঁধা লিমপেট মাইন। কোমরে ছুরি। সাঁতরিয়ে দীর্ঘ পথ পাড়ি দিয়ে পৌঁছালেন লক্ষ্যস্থলে। সফলতার সঙ্গে জাহাজের গায়ে মাইন লাগিয়ে সরে গেলেন নিরাপদ স্থানে। একটু পর বিকট শব্দে বিস্ফোরিত হলো মাইন। বিধ্বস্ত জাহাজ ডুবতে থাকল পানিতে।    নিরাপত্তা কঠিন থাকার মধ্যেই নৌকমান্ডোরা এর ভেতরেই অপারেশন করার জন্য সেখানে যান। মো. আবদুল হাকিম, মোমিনউল্লাহ পাটোয়ারীসহ তিনজন নদীতে নেমে ওই জাহাজে লিমপেট মাইন লাগাতে যান। বাকিরা নদীর পাড়ে তাদের নিরাপত্তায় থাকেন। মো. আবদুল হাকিমেরা বুকে মাইন বাঁধা অবস্থায় দীর্ঘপথ সাঁতরিয়ে লক্ষ্যস্থলে পৌঁছান। তারপর নিজেদের কচুরিপানার আড়াল করে অত্যন্ত দক্ষতার সঙ্গে তাতে মাইন লাগন। মাইন লাগানোর পর তারা দ্রুত সাঁতরিয়ে নিরাপদ স্থানে চলে যান। একটু পর তিনটি মাইন বিকট শব্দে বিস্ফোরিত হয়। শব্দে বন্দরে অবস্থানরত পাকিস্তানি সেনা ও জাহাজের নাবিক ও সান্ত্রিরা হকচকিত হয়ে পড়ে। মো. আবদুল হাকিমদের দুঃসাহসিক অভিযানে এমভি লোরেন বিধ্বস্ত হয়ে পানিতে নিমজ্জিত হয়। স্বাধীনতার পর অনেক বছর সেখান থেকে সেই জাহাজ অপসারণ করা হয়নি। সেটি নৌকমান্ডোদের দুর্ধর্ষ অভিযানের স্মৃতি বহন করে।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম বিষয়শ্রেণী:চাঁদপুর জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
নিরুপম সেন ভারতের কমিউনিস্ট পার্টি (মার্ক্সবাদী) দলের একজন নেতা ছিলেন। তিনি পশ্চিমবঙ্গের শিল্প ও বাণিজ্য মন্ত্রী হিসাবেও দায়িত্ব পালন করেছেন। রাজনৈতিক জীবন  নিরুপম সেন ছাত্রাবস্থাতেই ভারতের কমিউনিস্ট পার্টি (মার্ক্সবাদী) দলের সদস্যপদ লাভ করেন। ১৯৬৬ সালে নিরুপম সেন তাঁর দলের ছাত্র সংগঠন ভারতের ছাত্র ফেডারেশন এর জেলা কমিটির সম্পাদক নির্বাচিত হন। একজন শিক্ষক হিসাবে কর্মজীবন শুরু করলেও ১৯৬৮ সাল থেকে নিরুপম সেন দলের সর্বক্ষণের কর্মী হিসেবে কাজ শুরু করেন।  ১৯৮৯ থেকে ১৯৯৫ অবধি নিরুপম সেন জেলা কমিটির সম্পাদক ছিলেন। ১৯৮৭ নির্বাচনে তিনি প্রথম বার বর্ধমান দক্ষিণ বিধানসভা কেন্দ্র থেকে পশ্চিমবঙ্গ বিধানসভার সদস্য নির্বাচিত হন। তারপর ১৯৯৮ সালে তিনি দলের কেন্দ্রীয় কমিটির সদস্য এবং ২০০৮ সালে পলিটব‍্যুরোর সদস্য হন। ২০০১, এবং ২০০৬ সালের বিধানসভা নির্বাচনে নিরুপম সেন আবার পরপর দুবার বর্ধমান দক্ষিণ বিধানসভা কেন্দ্র থেকে বিধায়ক নির্বাচিত হন।  বিতর্ক ২০০৬ সালের শেষের দিকে, সিঙ্গুর টাটা ন্যানো বিতর্ক নিয়ে হুগলিতে জমি অধিগ্রহণ আন্দোলন সরকারি শাসনের উপর প্রভাব ফেলতে শুরু করে। জোরপূর্বক জমি অধিগ্রহণের বিরুদ্ধে প্রতিবাদ শেষ পর্যন্ত সরকারের উপর মারাত্মক প্রভাব ফেলে। নিরুপম সেন দলের ভিতরে এবং বাইরে তীব্র সমালোচনার সম্মুখীন হন। জমি অধিগ্রহণের সমস্যা ছাড়াও, পশ্চিমবঙ্গে যুক্তফ্রন্ট সরকারের পতনের পর ১৯৭০ সালের মার্চ মাসে সাঁইবাড়ির ঘটনায়ও তার নাম উঠেছিল।https://wikieducator.org/Burdwan_Sainbari_Case  মৃত্যু ২০১৩ সাল থেকেই নিরুপম সেন বিভিন্ন শারীরিক অসুস্থতায় ভুগছিলেন। অসুস্থতার কারণবশত নিরুপম সেন তাঁর দলের বিশাখাপত্তনম পার্টি কংগ্রেস, ২০১৫ এর পর পলিটব‍্যুরো থেকে অব্যাহতি নেন। ২০১৮ সালের ২৪শে ডিসেম্বর বিধাননগরে কার্ডিয়াক অ্যাট্যাকে নিরুপম সেন মারা যান।  তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০১৮-এ মৃত্যু বিষয়শ্রেণী:বাঙালি রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
__TOC__  ১৭ অক্টোবর ২০২২  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  প্রথমত মূল একাউন্টে এর আগে কম্প্রোমাইজড হিসেবে উল্লেখ করে বৈশ্বিকভাবে তালাবদ্ধ করা হয়েছিল এবং বাংলা উইকিপিডিয়ায় সকপাপেট্রি ইস্যুতে (যেমন: লগআউট অবস্থায় অগঠনমূলক সম্পাদনা) অসীম মেয়াদে বাধাদান করা হয়। পরে আবেদনের প্রেক্ষিতে বাধা তুলে নেওয়া হয়। User:Sapi12 একাউন্টটি তৈরির পর মেটায় যদিও তার মূল একাউন্টে ঘোষণা দেয় তবে এরপরই উক্ত পাতায় অপসারণ ট্যাগ লাগিয়ে অপসারণ করা হয়। এরপরের দিন User:Apis18 একাউন্ট তৈরি করা হয়, এটার বিষয়ে পাবলিক/প্রাইভেটলি (ব্যবহারকারী পরীক্ষককে নতুন একাউন্ট তৈরির উদ্দেশ্য সম্পর্কে জানানো হয়নি) ঘোষণা দেওয়া হয়নি। মূলত User:Sapi12 এবং User:Apis18 একাউন্টে একই বর্ণ ব্যবহার করে একাউন্ট তৈরি করা হয় এ থেকে বুঝা যায় এরা একই ব্যবহারকারী। এছাড়াও, কিছু ব্যতিক্রম ছাড়া একাধিক একাউন্টের ব্যবহারও নীতিমালা বিরোধী। তবে, পরীক্ষণের মাধ্যমে নিশ্চিত করে এবং পূর্ববর্তী সকপাপেট্রির ইতিহাস বিবেচনা করে একাউন্টগুলোতে বাধাদান করা হল। রিয়াজ (আলাপ) ১৫:০২, ১৭ অক্টোবর ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  পরীক্ষণে নিশ্চিত করে বাধাদান করা হলো। রিয়াজ (আলাপ) ১৫:০৫, ১৭ অক্টোবর ২০২২ (ইউটিসি)  প্রশাসকদের মেইলিং লিস্টের আলোচনা অনুসারে ব্যবহারকারীর মূল একাউন্টের বাধা তুলে নেওয়া হল। আলোচনার লিংক ১। ১৭ অক্টোবর থেকে এবং ২ - রিয়াজ (আলাপ) ০৬:০২, ২১ অক্টোবর ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
বাব আঘমাত () হলো মারাকেশ শহরের পুরনো প্রাচীরঘেরা অংশ মদিনার প্রধান দক্ষিণ-পূর্ব দিকের প্রবেশদ্বার।   বিবরণ  এই প্রবেশদ্বারটি প্রথম নির্মিত হয় আনুমানিক ১১২৬ সালে, যখন আলমোরাভিদ শাসক আলি ইবনে ইউসুফ শহরের প্রথম প্রাচীর নির্মাণ করেন। পরবর্তী সময়ে এতে নানা পরিবর্তন আনা হয়েছে।  এই ফটকটির নামকরণ হয়েছে আঘমাত নামক প্রাচীন শহরের নামে। আঘমাত আলমোরাভিদদের প্রাথমিক রাজধানী ছিল এবং মারাকেশের দক্ষিণ/দক্ষিণ-পূর্বে অবস্থিত। এটি বাব ইয়িনতান নামেও পরিচিত ছিল বলে ধারণা করা হয়। তবে এটি অনিশ্চিত এবং হতে পারে যে নামটি কাছাকাছি অন্য কোনো ফটকের জন্য ব্যবহৃত হত যা এখন আর বিদ্যমান নেই।  আলমোরাভিদ আমলের অন্যান্য ফটকের মতো এটিও সময়ের সাথে সাথে অনেকটা রূপান্তরিত হয়েছে। মূল নকশা অনুযায়ী এটি সম্ভবত একটি বাঁকানো প্রবেশপথ ছিল যা একবার সম্পূর্ণ ১৮০ ডিগ্রি বাঁক নিত এবং প্রাচীরের অক্ষ বরাবর একটি সিমেট্রিক্যাল (সমমিতিক) গঠন তৈরি করত। পশ্চিম দিক থেকে শহরের বাইরের একটি বুরুজের মধ্য দিয়ে ছাদবেষ্টিত একটি ভেস্টিবুল পেরিয়ে প্রবেশ করা যেত এবং এরপর শহরের ভেতরের বুরুজ থেকে আবার পশ্চিম দিকে খোলা উঠান পার হয়ে বের হওয়া যেত।  পরে একটি নতুন দেয়ালঘেরা উঠান এই মূল প্রবেশপথের বাইরের দিকে যুক্ত করা হয়, যার নির্মাণশৈলী ছিল সম্পূর্ণ ভিন্ন। এতে আবার একটি ১৮০ ডিগ্রি বাঁক যুক্ত হয়। তবে সাম্প্রতিক কালে এই উঠানের উত্তর দেয়াল ভেঙে ফেলা হয়েছে যাতে পথটি আরও সরল হয়ে যায়।  গেটহাউসের উত্তর-পূর্ব কোণে একটি সিঁড়ি রয়েছে যা দিয়ে ছাদে যাওয়া যায়।  এই প্রবেশদ্বারের ঠিক বাইরে একটি বড় কবরস্থান অবস্থিত, যেটি "বাব অঘমাত কবরস্থান" নামে পরিচিত। এর পশ্চিম পাশে মারাকেশের ইহুদি কবরস্থান রয়েছে যা শহরের মেল্লা অঞ্চলের অংশ।  এই ফটক এবং কবরস্থানের কাছেই অবস্থিত সিদি ইউসুফ ইবনে আলির মাজার, যিনি মারাকেশের সাত পীরের একজন।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:আলমোরাভিড স্থাপত্য বিষয়শ্রেণী:মারাকেশের ফটক
এনএক্সটি ট্যাগ টিম চ্যাম্পিয়নশীপ হল পেশাদারি কুস্তি চ্যাম্পিয়নশীপ, যেটি ডাব্লিউডাব্লিউই এনএক্সটি-এর অধীনে রয়েছে। এটি ডাব্লিউডাব্লিউই এর উন্নায়নমূলক শাখা এনএক্সটির একটি চ্যাম্পিয়নশীপ। এটির বর্তমান চ্যাম্পিয়ন হল দ্যা রেভিভাল, তাদের এটি দ্বিতীয় রাজত্ব। প্রথমবার তারা এই চ্যাম্পিয়নশীপটি ১৬২ দিন তাদের দখলে রেখেছিল। ৮ জুন ২০১৬-এ এনএক্সটি টেকঅভার:দ্যা এন্ড-এ তারা আমেরিকান আলফা-কে হারিয়ে দ্বিতীয় বারের মতো চ্যাম্পিয়নশীপ জয়লাভ করে।   তথ্যসূত্র    বহিঃসংযোগ   বিষয়শ্রেণী:পেশাদার কুস্তির চ্যাম্পিয়নশিপ বিষয়শ্রেণী:ডাব্লিউডাব্লিউই বিষয়শ্রেণী:ডাব্লিউডাব্লিউই এনএক্সটির চ্যাম্পিয়নশিপ বিষয়শ্রেণী:ট্যাগ টিম পেশাদার কুস্তি চ্যাম্পিয়নশিপ
থাম্ব|ল্যাবরেটরিতে কর্মরত সিঞ্জ, ১৯৫২ সাল রিচার্ড লরেন্স মিলিংটন সিঞ্জ FRS FRSE FRIC FRSC MRIA (লিভারপুল, ২৮ অক্টোবর ১৯১৪ - নরউইচ, ১৮ আগস্ট ১৯৯৪) একজন ব্রিটিশ প্রাণরসায়নবিদ।  পার্টিশন ক্রোমাটোগ্রাফি আবিষ্কারের জন্য আর্চার মার্টিনের সাথে ১৯৫২ সালে রসায়নে নোবেল পুরস্কার লাভ করেন।    জীবনী  রিচার্ড লরেন্স মিলিংটন সিঞ্জ ১৯২৮ সালের ২রা অক্টোবর লিভারপুলের পশ্চিম কিরবিতে জন্মগ্রহণ করেন।  তিনি লরেন্স মিলিংটন সিঞ্জ এবং ক্যাথরিন সি সোয়ান এর পুত্র।  সিঞ্জ ওয়েলিংটনের ওল্ড হল, শ্রপশায়ারে এবং উইনচেস্টার কলেজে পড়াশোনা করেন। এরপর তিনি কেমব্রিজের ট্রিনিটি কলেজে রসায়ন নিয়ে পড়াশোনা করেন।   পারিবারিক এবং ব্যক্তিগত জীবন  ১৯৪৩ সালে সিনজে অ্যান ডেভিস স্টিফেনকে (১৯১৬ - ১৯৯৭) বিয়ে করেন। অ্যান স্টিফেন ছিলেন মনোবিজ্ঞানী কারিন স্টিফেন এবং মনোবিজ্ঞানী অ্যাড্রিয়ান স্টিফেনের মেয়ে। অ্যানের বোন জুডিথ ডকুমেন্টারি শিল্পী এবং ফটোগ্রাফার নাইজেল হেন্ডারসনকে বিয়ে করেছিলেন।   তথ্যসূত্র    বহিঃসংযোগ    Synge's Nobel Foundation biography  Synge's Nobel Lecture Applications of Partition Chromatography    বিষয়শ্রেণী:১৯১৪-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:উইনচেস্টার কলেজে শিক্ষিত মানুষ বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ব্রিটিশ প্রাণরসায়নবিদ বিষয়শ্রেণী:নোবেল বিজয়ী রসায়নবিদ বিষয়শ্রেণী:ব্রিটিশ নোবেল বিজয়ী বিষয়শ্রেণী:লিভারপুল থেকে বিজ্ঞানী বিষয়শ্রেণী:ইস্ট অ্যাগ্লিয়ার বিশ্ববিদ্যালয়ের শিক্ষাবিদগণ বিষয়শ্রেণী:ইংরেজ নোবেল বিজয়ী বিষয়শ্রেণী:রয়েল সোসাইটির সভ্য
পোয়েট্রি.কম হলো ইংরেজি ভাষার কবিতার ঐতিহাসিক একটি ওয়েবসাইট। ১৯৯৬ সালের ১৫ অক্টোবর এই ডোমেনটি গোড্যাডিতে নিবন্ধিত হয়।   সমালোচনা  আমেরিকান আন্তর্জাতিক পাঠাগার সায়েন্স ফিকশন অ্যান্ড ফ্যান্টাসি রাইটারস অব আমেরিকা (এসএফডব্লিউএ) ওয়েবসাইটটিকে ব্যবসায়িক মডেল হিসেবে উল্লেখ করে, এতে করা অনুশীলনগুলিকে তারা প্রতারণামূলক এবং বিভ্রান্তিকর হিসাবে বর্ণনা করেছে। তারা আরও বলেছেন, ওয়েবসাইটটিতে জমা দেওয়া কবিতার মানের উপর ভিত্তি করে একটি প্রতিযোগিতা তাদের কার্যকলাপকে ভুলভাবে উপস্থাপন করছে কিন্তু প্রকৃতপক্ষে মানের ভিত্তি ফলাফলের উপর কোনো প্রভাব কখনো করেনি।   তথ্যসূত্র
সরষের শাক (;  সর্ষের শাক) ভারতীয় উপমহাদেশের পাঞ্জাব অঞ্চলের একটি অত্যন্ত জনপ্রিয় পদ যেটি তৈরি হয় সর্ষে পাতা ও বিভিন্ন মশলা দিয়ে।  এই পদটি বানানোর পদ্ধতি ঐতিহ্যগতভাবে "শাগ" বানানোর পদ্ধতি হিসাবে গণ্য করা হয় এবং এটি সাধারণতঃ "মাক্কে দি রোটি" অর্থাৎ ভুট্টার আটার রুটি সাথে পরিবেশন করা হয়।Laveesh Bhandari, Sumita Kale, "Indian states at a glance, 2008-09: Punjab : performance, facts and figures", Pearson Education India, 2009, , section 4.7.2 সর্ষের শাক পরিবেশন করার সময় উপরে মাখন(সাদা বা হলুদ) অথবা ঘি ছড়িয়ে দেওয়া হয়। এই রান্নাটির রঙ উজ্জ্বল করার জন্য এবং ঘন করার জন্য এর সাথে পালং শাক মেশানো হয় যদিও এর ফলে স্বাদের তারতম্য হয়ে থাকে।Jiggs Kalra, Pushpesh Pant, "Classic Cooking Of Punjab",tumhari aisi kitasi Allied Publishers, 2004, , page 42.  তথ্যসূত্র  বিষয়শ্রেণী:ভারতীয় রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:পাঞ্জাবি রন্ধনশৈলী বিষয়শ্রেণী:ভারতীয় সবজির পদ
ভ্রান্তিবিলাস মনু সেন পরিচালিত ১৯৬৩ সালের ভারতীয় বাংলা চলচ্চিত্র। ঈশ্বরচন্দ্র বিদ্যাসাগর রচিত ১৮৬৯ সালের একই নামের গ্রন্থ অবলম্বনে ছবিটি নির্মিত হয়েছে। ভ্রান্তিবিলাস উইলিয়াম শেকসপিয়র রচিত নাটক কমেডি অফ এররস অবলম্বনে লিখিত। এই কাহিনীর ভিত্তিতে ১৯৬৮ সালের বলিউডে সঙ্গীতধর্মী দো দুনি চার এবং ১৯৮২ সালে পুনর্নির্মিত হয় আঙ্গুর নামে।Rajiva Verma, "Shakespeare in Hindi Cinema", in Poonam Trivedi and Dennis Bartholomeusz (eds.), India's Shakespeare: Translation, Interpretation and Performance (New Delhi: Dorling Kindersley, 2006), 247-248 এই চলচ্চিত্রটির মুখ্য ভূমিকায় অভিনয় করেছিলেন উত্তম কুমার এবং সাবিত্রী চট্টোপাধ্যায় ।  কাহিনী সংক্ষেপ যদিও মূল নাটকটির কাল অনির্ধারিত, তবে তা সংগঠিত হয়েছে সুদূর অতীতে, অন্যদিকে এই চলচ্চিত্রের গল্পটির সংগঠিত হয়েছে আধুনিক সময়ের ভারতে। এই চলচ্চিত্রটি কলকাতার এক অবিবাহিত বাঙালি বণিক এবং তার চাকরদের গল্প নিয়ে, যারা ব্যবসার জন্য ছোট্ট একটি শহর সফর করে, তবে সেখানে স্থানীয়দের একজোড়ার সাথে তাদের চেহারার মিল থাকায় তাদের স্থানীয় ভেবে ভুল করা হয়, এতে অনেক বিভ্রান্তির সৃষ্টি হয়।  কুশীলব  উত্তম কুমার - চিরঞ্জীব চৌধুরী/চিরঞ্জিত চৌধুরী  ভানু বন্দ্যোপাধ্যায় - ভক্তি কিংকর/শক্তি কিংকর  সাবিত্রী চট্টোপাধ্যায় - চিরঞ্জীবের স্ত্রী  সন্ধ্যা রায় - বিলাসিনী  সবিতা বোস - অপরাজিতা  তরুণ কুমার - মহাজন  ছায়া দেবী - চিরঞ্জিত ও চিরঞ্জীবের মা  বিধায়ক ভট্টাচার্য - বসুপ্রিয়  তমাল লাহিড়ী  সঙ্গীত ভ্রান্তিবিলাস চলচ্চিত্রের সঙ্গীত পরিচালনা করেছেন শ্যামল মিত্র। গীত রচনা করেছেন গৌরীপ্রসন্ন মজুমদার, বিধায়ক ভট্টাচার্য ও পুলক বন্দ্যোপাধ্যায়।  প্রথম হিন্দি পুনঃনির্মাণ  ভ্রান্তিবিলাস চলচ্চিত্র অনুপ্রেরণায় গুলজার-এর চিত্রনাট্যে বিমল রায়-এর পরিচালনায় ১৯৬৮ সালে তৈরী হয়  কিশোর কুমার-তনুজা অভিনীত দো দোনি চার ছায়াছবিটি ।  দ্বিতীয় হিন্দি পুনঃনির্মাণ  ভ্রান্তিবিলাস চলচ্চিত্র অনুপ্রেরণায় গুলজার-এর চিত্রনাট্যে জয় সিং-এর পরিচালনায় ১৯৮২ সালে তৈরী হয়  সঞ্জীব কুমার-মৌসুমী চট্টোপাধ্যায়-দীপ্তি নাভাল অভিনীত আঙ্গুর ছায়াছবিটি ।  তথ্যসূত্র  বহিঃসংযোগ    বিষয়শ্রেণী:১৯৬৩-এর চলচ্চিত্র বিষয়শ্রেণী:১৯৬০-এর দশকের নাট্য চলচ্চিত্র বিষয়শ্রেণী:১৯৬০-এর দশকের কমেডি চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় কমেডি চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:মনু সেন পরিচালিত চলচ্চিত্র বিষয়শ্রেণী:বিধায়ক ভট্টাচার্যের চিত্রনাট্য বিষয়শ্রেণী:শ্যামল মিত্রের সঙ্গীত পরিচালনায় চলচ্চিত্র বিষয়শ্রেণী:উত্তম কুমার প্রযোজিত চলচ্চিত্র বিষয়শ্রেণী:ঈশ্বরচন্দ্র বিদ্যাসাগরের কাজ অবলম্বনে চলচ্চিত্র বিষয়শ্রেণী:উইলিয়াম শেকসপিয়রের কাজের আধুনিক উপযোগকরণ বিষয়শ্রেণী:কমেডি অফ এররস অবলম্বনে চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:নাটক অবলম্বনে ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র বিষয়শ্রেণী:ভারতীয় চলচ্চিত্রে যমজ বিষয়শ্রেণী:ভারতীয় উপন্যাস অবলম্বনে চলচ্চিত্র
right|thumb|ড্রিমক্যাচার  কিছু-কিছু নেটিভ আমেরিকান সংস্কৃতির মধ্যে, ড্রিমক্যাচার (বা ড্রিম ক্যাচার, ); উইলো হুপের উপর ভিত্তি করে একটি হস্তনির্মিত বস্ত, যা শিথিল নেট বা ওয়েব দ্বারা বোনা হয়। ড্রিমক্যাচার সাধারনত পালক, পুঁতি এধরনের ভক্তিমূলক উপাদান নিয়ে সজ্জিত করা হয়।  উৎপত্তি ড্রিমক্যাচারের উৎপত্তি হয়েছিলো ওজিব্ওয়ে সম্প্রদায়ের মধ্যে এবং পরবর্তিতে অসবর্ণ বিবাহ ও বাণিজ্যের মাধ্যমে প্রতিবেশী দেশে এ সংস্কৃতি গ্রহণ হরা হয়ে থাকে। ১৯৬০ এবং ১৯৭০-এর দশকের প্যান-ইন্ডিয়ান আন্দোলনের পর, এটি বিভিন্ন জাতির নেটিভ আমেরিকানদের দ্বারা গৃহীত হয়েছে। অনেক ক্ষেত্রে, ড্রিমক্যাচার বিভিন্ন ভারতীয় জাতির মধ্যে ঐক্যের প্রতীক হিসেবে বিবেচিত হয়।  আরো দেখুন  ঈশ্বরের চোখ  তথ্যসূত্র  বহিঃসংযোগ   ভারতীয় কলা এবং হস্তশিল্প আইন ১৯৯০  বিষয়শ্রেণী:স্বপ্ন বিষয়শ্রেণী:মাকড়সা বিষয়শ্রেণী:তাবিজ বিষয়শ্রেণী:নেটিভ আমেরিকান সংস্কৃতি বিষয়শ্রেণী:নেটিভ আমেরিকান শিল্প বিষয়শ্রেণী:আমেরিকান ভারতীয় প্রত্নসম্পদ বিষয়শ্রেণী:ধর্মতত্ত্বে স্বপ্ন বিষয়শ্রেণী:দ্রব্য যা শয়তান থেকে রক্ষা করে বলে বিশ্বাস করা হয়
ভোলা একটি আসন্ন ভারতীয় হিন্দি ভাষার অ্যাকশন থ্রিলার চলচ্চিত্র যা অজয় দেবগন এবং অজয় দেবগন এফফিল্মস, রিলায়েন্স এন্টারটেইনমেন্ট, টি-সিরিজ ফিল্মস এবং ড্রিম ওয়ারিয়র পিকচার্স কর্তৃক পরিচালিত। এটি তামিল চলচ্চিত্র কাইথি (২০১৯) এর রিমেক। ছবিতে মুখ্য ভূমিকায় অভিনয় করেছেন অজয় দেবগন, টাবু, দীপক ডোবরিয়াল, সঞ্জয় মিশ্র এবং গজরাজ রাও । চলচ্চিত্রটিতে অমলা পল এবং অভিষেক বচ্চন এর বিশেষ উপস্থিতি রয়েছে।  ২০২২ সালের জানুয়ারি থেকে ২০২৩ সালের জানুয়ারি পর্যন্ত মুম্বাই, হায়দ্রাবাদ এবং বারাণসীতে মূল চিত্রগ্রহণ অনুষ্ঠিত হয়েছিল। ফিল্ম স্কোর এবং সাউন্ডট্র্যাক অ্যালবামটির সুর করেছেন রবি বসরুর। এটি ৩০ মার্চ ২০২৩-এ প্রেক্ষাগৃহে মুক্তি পাওয়ার কথা রয়েছে। এই চলচ্চিত্র টি  10 এপ্রিল 2023 পর্যন্ত বিশ্বব্যাপী ₹100.03 কোটি (US$13 মিলিয়ন) আয় করেছে, যা 2023 সালের নবম-সর্বোচ্চ আয়কারী ভারতীয় চলচ্চিত্রে পরিণত হয়েছে।   অভিনয়ে    ভোলার চরিত্রে অজয় দেবগন  ডায়ানা জোসেফ আইপিএস চরিত্রে টাবু  ইন্সপেক্টর হিসেবে সঞ্জয় মিশ্র  আশু চরিত্রে দীপক ডোবরিয়াল  দেবরাজ সুব্রামানিয়ামের চরিত্রে গজরাজ রাও  নিঠারি চরিত্রে বিনীত কুমার  মকরন্দ দেশপান্ডে  ইউরি সুরি  রাই লক্ষ্মী  বিশেষ চরিত্রে অমলা পল  একটি ছোট চরিত্রে অভিষেক বচ্চন  তথ্যসূত্র  বিষয়শ্রেণী:ভারতীয় চলচ্চিত্র বিষয়শ্রেণী:২০২৩-এর অ্যাকশন থ্রিলার চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:তামিল চলচ্চিত্রের হিন্দি পুনর্নির্মাণ বিষয়শ্রেণী:ভারতীয় ত্রিমাত্রিক চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:২০২০-এর দশকের ভারতীয় চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:২০২৩-এর চলচ্চিত্র বিষয়শ্রেণী:৪ডিএক্স চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র বিষয়শ্রেণী:ঔষধ সম্পর্কিত চলচ্চিত্র বিষয়শ্রেণী:ভারতীয় পথ চলচ্চিত্র বিষয়শ্রেণী:ভারতীয় পশ্চাদ্ধাবন চলচ্চিত্র বিষয়শ্রেণী:মাদকের অপব্যবহার সম্পর্কে চলচ্চিত্র বিষয়শ্রেণী:উত্তরপ্রদেশের পটভূমিতে চলচ্চিত্র বিষয়শ্রেণী:ভারতের পুলিশ বিভাগের কাল্পনিক চিত্রায়ণ বিষয়শ্রেণী:কারাগারের পটভূমিতে চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:হিন্দুধর্ম সম্পর্কিত চলচ্চিত্র বিষয়শ্রেণী:বারাণসীতে ধারণকৃত চলচ্চিত্র বিষয়শ্রেণী:২০২৩-এর ত্রিমাত্রিক চলচ্চিত্র
শাদাত উল্লা (অজানা - ৩ আগস্ট ২০২১) একজন বাংলাদেশী কৃষিবিদ। তিনি শেরেবাংলা কৃষি বিশ্ববিদ্যালয়ের (শেকৃবি) এগ্রিকালচারাল এক্সটেনশন ও ইনফরমেশন সিস্টেম ডিপার্টমেন্টের প্রাক্তন অধ্যাপক এবং বিশ্ববিদ্যালয়টির প্রতিষ্ঠাতা উপাচার্য। এছাড়াও তিনি ২০১২ থেকে ২০১৬ সাল পর্যন্ত দ্বিতীয়বার শেকৃবির উপাচার্য হিসেবে দায়িত্ব পালন করেন।  প্রারম্ভিক জীবন ও শিক্ষা শাদাত উল্লা কুমিল্লা জেলার দাউদকান্দিতে জন্মগ্রহণ করেন। তিনি ১৯৭০ সালে তৎকালীন বাংলাদেশ কৃষি ইনস্টিটিউট থেকে স্নাতক ডিগ্রি লাভ করেন।  কর্মজীবন শাদাত বাংলাদেশ ধান গবেষণা ইনস্টিটিউট এবং বাংলাদেশ কৃষি উন্নয়ন কর্পোরেশনসহ কয়েকটি প্রতিষ্ঠানে চাকরি করার পর ১৯৭৬ সালে তৎকালীন বাংলাদেশ কৃষি ইনস্টিটিউটে (২০০১ সালে শেকৃবি-তে উন্নীত) কৃষি সম্প্রসারণ বিভাগে সহকারী অধ্যাপক হিসেবে যোগদান করেন। পরবর্তীকালে তিনি শেরেবাংলা কৃষি বিশ্ববিদ্যালয়ের অধ্যাপক হন।  স্বাধীনতা পরবর্তীকালে তিনি বাংলাদেশ কৃষি ইনস্টিটিউটের অধ্যক্ষ হিসেবে দায়িত্ব পালন করেন। তিনি একজন দক্ষ সংগঠক ছিলেন। বাংলাদেশ কৃষি ইনস্টিটিউটকে শেরেবাংলা কৃষি বিশ্ববিদ্যালয়ে রূপান্তরে তার গুরুত্বপূর্ণ ভূমিকা রয়েছে।  বাংলাদেশ কৃষি ইনস্টিটিউটকে শেরেবাংলা কৃষি বিশ্ববিদ্যালয়ে রূপান্তর করা হলে শাদাত উল্লা বিশ্ববিদ্যালয়টির প্রতিষ্ঠিতা উপাচার্য হিসেবে নিয়োগ পান। ২০০১ সালের ১৫ জুলাই থেকে ২০০১ সালের ৯ সেপ্টেম্বর পর্যন্ত তিনি এ দায়িত্ব পালন করেন। পরবর্তীকালে ২০১২ সালের ২৬ জুলাই থেকে ২০১৬ সালের ২৫ জুলাই পর্যন্ত তিনি দ্বিতীয়বার শেকৃবির উপাচার্য হিসেবে দায়িত্ব পালন করেন।  মৃত্যু বার্ধক্যজনিত অসুস্থতার পাশাপাশি করোনা আক্রান্ত হয়ে চিকিৎসাধীন অবস্থায় ২০২১ সালের ৩ আগস্ট তিনি ঢাকায় মৃত্যুবরণ করেন। মৃত্যুকালে তার বয়স হয়েছিল ৭১ বছর।  তথ্যসূত্র  বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশী শিক্ষায়তনিক বিষয়শ্রেণী:শেরেবাংলা কৃষি বিশ্ববিদ্যালয়ের শিক্ষক বিষয়শ্রেণী:শেরেবাংলা কৃষি বিশ্ববিদ্যালয়ের উপাচার্য বিষয়শ্রেণী:২০২১-এ মৃত্যু বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বাবুমশাই বন্দুকবাজ () হচ্ছে ২০১৭ সালে মুক্তিপ্রাপ্ত একটি হিন্দি চলচ্চিত্র। কিরণ শ্যাম শ্রফ এবং অস্মিত কুন্দেরের প্রযোজনা এবং কুশন নন্দীর পরিচালনায় চলচ্চিত্রটিতে নায়ক-নায়িকা ছিলেন নওয়াজউদ্দিন সিদ্দিকী এবং বিদিতা বাগ। এছাড়াও ছিলেন শ্রদ্ধা দাস এবং দিব্যা দত্ত। সারাংশ একজন পেশাদার হত্যাকারী বাবু বিহারীকে নির্মম রাজনীতিবিদ জিজি একটি কাজ দেন। যাইহোক, তার মিশনের সময়, তিনি যখন এক যুবতী ফুলওয়ার সাথে দেখা করেন, তখন ঘটনা অন্য দিকে মোড় নেয়। অভিনয়ে নওয়াজউদ্দিন সিদ্দিকী - বাবু বিহারী বিদিতা বাগ - ফুলওয়া জতিন গোস্বামী - বাঙ্কে বিহারী শ্রদ্ধা দাস - জেসমিন অনিল জর্জ - দুবে জি দিব্যা দত্ত - জিজি সঙ্গীত  প্রযোজনা চরিত্র ঠিককরণ এবং বিকাশ নওয়াজউদ্দিন সিদ্দিকীকে একটি মাস্তানের চরিত্রে নেওয়া হয় এবং বিদিতা বাগকে নেওয়া একজন গ্রাম্য নারীর চরিত্রে, এই চরিত্রটি প্রথমে চিত্রাঙ্গদা সিংকে দেওয়া হয়েছিলো কিন্তু তিনি এই চরিত্রে অভিনয় করতে রাজি হননি পরে পরিচালক বিদিতা বাগের কাছে আসেন এবং তিনি সঙ্গে সঙ্গে রাজি হয়ে যান। শুটিং চলচ্চিত্রটির শুটিং কোলকাতা এবং লখনউতে হয়েছিলো। মুক্তি এবং দর্শক প্রতিক্রিয়া চলচ্চিত্রটি ২৫ আগস্ট ২০১৭ তারিখে মুক্তি পায় এবং দর্শকরা নওয়াজউদ্দিন সিদ্দিকী এবং বিদিতা বাগের অভিনয়ের প্রশংসা করে। তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১৭-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:কলকাতায় ধারণকৃত চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র বিষয়শ্রেণী:উত্তরপ্রদেশের পটভূমিতে চলচ্চিত্র বিষয়শ্রেণী:লখনউয়ে ধারণকৃত চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:২০১৭-এর অ্যাকশন থ্রিলার চলচ্চিত্র